ועדת הכנסת, כנסת 23, פרוטוקול מספר 48, 2020-08-17 11:00

איתן גינזבורג: בוקר טוב, חברים.

איתן גינזבורג: אני מתכבד לפתוח את ישיבתה של ועדת הכנסת.

איתן גינזבורג: היום יום שני, כ"ז באב התש"ף, 17 באוגוסט 2020.

איתן גינזבורג: מספר נושאים על סדר-היום.

איתן גינזבורג: נתחיל בנושאים הראשונים.

בועז טופורובסקי: למה ירד הקנביס?

איתן גינזבורג: בוקר טוב, בועז.

בועז טופורובסקי: בוקר טוב, אדוני היושב-ראש.

בועז טופורובסקי: למה - - -

איתן גינזבורג: הנושא הראשון שעל סדר-היום - - -

אחמד טיבי: הערה לפרוטוקול, אדוני.

אחמד טיבי: הערה לפרוטוקול.

אחמד טיבי: לפני שבוע הכרזת במליאה, בטעות אמנם, שהנציגה של המשותפת בביומטרי, בוועדה המשותפת, היא סונדוס סאלח והנכון הוא סעיד אלחרומי.

אחמד טיבי: אנחנו מבקשים לתקן.

ארבל אסטרחן: מטעם איזו ועדה?

איתן גינזבורג: בוועדה המשותפת לזיהוי ביומטרי.

ארבל אסטרחן: לא.

ארבל אסטרחן: מטעם - - -

איתן גינזבורג: מטעם מדע.

אחמד טיבי: היה אמור להיות בוועדת פנים סעיד אלחרומי.

אחמד טיבי: אתם, בטעות או שלא בטעות, ציינתם את סונדוס - - -

איתן גינזבורג: צריך לבדוק שזה - - -

אחמד טיבי: - - - ועדת המדע.

אחמד טיבי: לא.

אחמד טיבי: הסיכום שלנו היה שסעיד הוא מטעם ועדת הפנים.

ארבל אסטרחן: אבל אז צריך לראות את היחס.

איתן גינזבורג: צריך לבדוק את היחס.

אחמד טיבי: אז תסדרו.

אחמד טיבי: זה היה הסיכום שלי עם מאיר כהן.

איתן גינזבורג: סעיד אלחרומי - - -

אחמד טיבי: סונדוס לא רוצה, וסעיד - - -

איתן גינזבורג: אבל בכל הכבוד, סעיד אלחרומי הוא חבר ועדת הפנים.

איתן גינזבורג: ומטעם ועדת הפנים כבר יש 3 חברים.

איתן גינזבורג: מכיוון - - -

אחמד טיבי: זה לא מקובל עלינו.

אחמד טיבי: לא מקובל.

איתן גינזבורג: הבנתי שלא מקובל, אבל צריך לתת פתרון.

איתן גינזבורג: זה לא רק לפי הרצון האישי.

איתן גינזבורג: זו ועדה משותפת ל-3 ועדות.

איתן גינזבורג: כל ועדה שולחת 3 נציגים.

איתן גינזבורג: ועדת הפנים שלחה 3 נציגים.

איתן גינזבורג: אם בתוך האופוזיציה – מכיוון שזה לא בתקני האופוזיציה – יעשו החלפות, אין לי בעיה.

איתן גינזבורג: מטעם האופוזיציה בוועדת הפנים יש את יוליה מלינובסקי.

איתן גינזבורג: אם תחליט האופוזיציה שהיא רוצה במד לשלוח נציג אופוזיציה אחר ובמקומה לשלוח את אלחרומי כנציג נציג אופוזיציה בוועדת הפנים, זה בסדר.

איתן גינזבורג: אבל אתם צריכים להגיע להסכמה בתוך האופוזיציה.

אחמד טיבי: נכון.

אחמד טיבי: זה הסיכום באופוזיציה.

אחמד טיבי: כנראה טעות קולמוס.

איתן גינזבורג: בסדר, אבל אני לא אקבע - - -

אחמד טיבי: היה לי חשוב לרשום את זה בפרוטוקול.

אחמד טיבי: אנחנו נתקן את זה באופוזיציה.

איתן גינזבורג: מאה אחוז.

איתן גינזבורג: תודיעו לנו.

איתן גינזבורג: זה צריך לעבור אישור ועדה?

ארבל אסטרחן: לא.

בועז טופורובסקי: שאלה קצרה, אדוני היושב-ראש.

בועז טופורובסקי: חשוב לנו מאוד ביש עתיד לקדם את נושא הלגליזציה - - -

איתן גינזבורג: כן.

איתן גינזבורג: אנחנו בסדר-היום - - -

בועז טופורובסקי: זה יגיע לסדר-היום?

בועז טופורובסקי: זה ירד מסדר-היום.

איתן גינזבורג: נכון.

איתן גינזבורג: זה ירד מסדר-היום.

בועז טופורובסקי: זה לא מופיע כאן.

בועז טופורובסקי: יוזם החוק אמר לי שאין הסכמה, יוזמת החוק אמרה לי שהיא מאוד רצתה להעלות את זה.

בועז טופורובסקי: היא לא מבינה למה - - -

איתן גינזבורג: מי שיזם את העלאת הנושא זה אני – לא יוזם החוק ולא יוזמת החוק.

איתן גינזבורג: בוא נשים דברים על דיוקם, אני קבעתי את הדיון וקבעתי שהנושא הזה יעלה היום לסדר-היום מתוך הבנה שיש הסכמה לגבי הוועדה.

איתן גינזבורג: ברגע האחרון התגלעו מחלוקות ביחס לוועדה.

איתן גינזבורג: מכיוון שיש מחלוקות ביחס לוועדה, הנושא ירד מסדר-היום.

איתן גינזבורג: כשיגיעו להסכמות על ועדה – זה יחזור כמו שהצעות אחרות קיבלו הסכמות.

איתן גינזבורג: בואו נעבור לסדר-היום.

ארבל אסטרחן: הבקשה של חבר הכנסת טיבי תצטרך לחזור לפה כי זה שינוי סיעתי.

איתן גינזבורג: חבר הכנסת טיבי, אם אתם רוצים לעשות שינוי בוועדה המשותפת לזיהוי ביומטרי, זה חייב את אישור הוועדה הזאת.

אחמד טיבי: לכן העליתי את זה.

איתן גינזבורג: זה לא יכול להיות באמירה שרק רוצה לתקן טעות קולמוס.

איתן גינזבורג: זו לא טעות קולמוס.

איתן גינזבורג: זה שינוי הרכב ועדות ולכן אתם צריכים להגיע להסכמה.

איתן גינזבורג: ברגע שתגיעו להסכמה ביחס לנציג האופוזיציה בכל סיעה – ואני אומר שוב - -

אחמד טיבי: הבנתי, הבנתי.

אחמד טיבי: נדבר עם מאיר כהן.

איתן גינזבורג: - - צריך להיות נציג אחד לאופוזיציה בפנים ומדע.

איתן גינזבורג: אם אתם רוצים לעשות הצרחות בין ישראל ביתנו לבינכם, אנחנו לא מתנגדים באופן עקרוני, אבל תחליטו.

אחמד טיבי: אנחנו נסגור את זה באופוזיציה.

אחמד טיבי: זו טעות של מאיר כהן.

איתן גינזבורג: מאה אחוז.

איתן גינזבורג: נעבור לסדר-היום.

בועז טופורובסקי: מאיר לא טועה.

אחמד טיבי: זה הסיכום.

איתן גינזבורג: אנחנו נדרשים לקבוע ועדות ל-3 הצעות חוק.

איתן גינזבורג: הצעת החוק הראשונה היא הצעת חוק הביטוח הלאומי (תיקון - שינוי המונח נכה), התש"ף-2020, של חברי כנסת יעקב אשר ומשה גפני.

איתן גינזבורג: המלצת הלשכה המשפטית היא להעביר את הצעת החוק לוועדת העבודה והרווחה.

איתן גינזבורג: נשמעו קולות במליאה להעביר את הצעת החוק לוועדה לקידום מעמד האישה.

טלי פלוסקוב: מה הקשר?

איתן גינזבורג: הנושא הוא שינוי המונח נכה בביטוח לאומי.

איתן גינזבורג: אדם עם מוגבלות.

טלי פלוסקוב: בטח שוועדת העבודה והרווחה.

איתן גינזבורג: נראה לי שאין טבעי מאשר להעביר את זה לוועדת העבודה והרווחה.

בועז טופורובסקי: בהחלט, בהחלט.

איתן גינזבורג: בואו נצביע על זה.

איתן גינזבורג: מי בעד להעביר לוועדת העבודה והרווחה?

איתן גינזבורג: ירים את ידו.

איתן גינזבורג: בעד ההצעה – פה אחד

איתן גינזבורג: פה אחד.

איתן גינזבורג: הצעת חוק הביטוח הלאומי (תיקון - שינוי המונח נכה), התש"ף

איתן גינזבורג: -2020 תעבור לוועדת העבודה והרווחה.

איתן גינזבורג: << הצח >> הצעת חוק הפסיכולוגים (תיקון - איסור טיפולי המרה), התש"ף

איתן גינזבורג: -2020 << הצח >>

איתן גינזבורג: שתי הצעות חוק בנושא חוק הפסיכולוגים (תיקון - איסור טיפולי המרה) של חברי הכנסת ניצן הורוביץ ומרב מיכאלי שעלו במליאה.

איתן גינזבורג: המלצת הלשכה המשפטית היא להעביר אותן לוועדת העודה, הרווחה והבריאות.

איתן גינזבורג: נשמעו במליאה הצעות להעביר את זה לוועדת החוקה, חוק ומשפט; לוועדת החינוך, התרבות והספורט.

איתן גינזבורג: הבנתי שיש הסכמה, בסופו של יום, של כל המציעים להעביר את זה לוועדת העבודה והרווחה.

איתן גינזבורג: נראה לי שזה המקום הנכון לדון בחוק הזה.

בועז טופורובסקי: למה לא חוקה?

איתן גינזבורג: נראה לי שחוקה פחות קשורה לפסיכולוגים ונראה לי שזה המקום הטבעי של החוק הזה.

איתן גינזבורג: האם יש מישהו שרוצה להתבטא בנושא, זו העת.

בועז טופורובסקי: אני רוצה.

בועז טופורובסקי: יש לי חשש שבוועדת העבודה והרווחה זה לא יקודם בצורה מהירה.

בועז טופורובסקי: אני לא מבין למה זה לא הגיע לוועדת הפנים או לוועדת החינוך, לאחת משתי הוועדות.

בועז טופורובסקי: הבנתי שזה היה הסיכום.

איתן גינזבורג: הסיכום היה ועדת העבודה והרווחה.

איתן גינזבורג: גם על מציע החוק, ניצן הורוביץ, זה מקובל.

איתן גינזבורג: זה סוכם מראש עם ניצן הורוביץ.

איתן גינזבורג: מכיוון שהיו קשיים בדרך הנשוא ירד מסדר-היום ולא עלה לסדר-היום.

בועז טופורובסקי: אני לא מכיר את זה.

איתן גינזבורג: אני מכיר את זה.

איתן גינזבורג: מכיוון שאני עסקתי בזה ולא אתם עסקתם בזה, אני מכיר את זה.

בועז טופורובסקי: אני רוצה על זה התייעצות סיעתית כי אני רוצה לברר את זה.

בועז טופורובסקי: הבנתי שזה לא מקובל על מגישי החוק.

איתן גינזבורג: זה מקובל על מגישי החוק.

איתן גינזבורג: ניצן הורוביץ מכיר את זה וזה מקובל.

איתן גינזבורג: יש לי פה גם התכתבות איתו על זה.

בועז טופורובסקי: על זה אני רוצה התייעצות סיעתית.

איתן גינזבורג: טוב.

איתן גינזבורג: אז נדחה את ההצבעה על זה.

ארבל אסטרחן: - - - התייעצות סיעתית.

איתן גינזבורג: כשתהיה התייעצות סיעתית, אנחנו - - -

בועז טופורובסקי: כן, כן.

בועז טופורובסקי: בינתיים.

איתן גינזבורג: קביעת ועדה לדיון בהצעה לסדר-היום בנושא: "דמי מחלה בגין ילד קטן שנכנס לבידוד וההורה העובד נאלץ להיכנס עימו", של חבר הכנסת ישראל אייכלר, חוה אתי עטייה ואנטאנס שחאדה – מישהו מהם פה?

איתן גינזבורג: לא.

טלי פלוסקוב: מה ההצעות?

איתן גינזבורג: אתי עטייה הציעה שזה יעלה לוועדת העבודה והרווחה.

איתן גינזבורג: נשמעו גם קולות שזה יעלה לוועדת כספים.

איתן גינזבורג: המציעה הציעה את ועדת העבודה והרווחה.

איתן גינזבורג: מישהו רוצה להתייחס?

איתן גינזבורג: מישהו רוצה לומר משהו אחר?

איתן גינזבורג: בואו נצביע.

איתן גינזבורג: מי בעד להעביר את ההצעה לסדר לוועדת העבודה והרווחה, ירים את ידו.

איתן גינזבורג: בעד ההצעה – פה אחד

איתן גינזבורג: פה אחד.

איתן גינזבורג: ההצעה תועבר לוועדת העבודה והרווחה.

איתן גינזבורג: קיימת בקשה של יושב-ראש ועדת חוקה, חוק ומשפט להקדמת דיון בהצעת חוק סמכויות מיוחדות להתמודדות עם נגיף הקורונה החדש (בידוד במקום לבידוד מטעם המדינה וצווי סגירה מנהליים) (הוראת שעה), התש"ף-2020.

איתן גינזבורג: מכיוון שהצעת החוק נדונה בוועדת חוקה בצורה אינטנסיבית וההוראות פוקעות היום, יש צורך דחוף להעביר את זה היום במליאה בקריאה שנייה ושלישית לאחר שוועדת חוקה, חוק ומשפט השלימה את העבודה.

איתן גינזבורג: לכן אנחנו מציעים להקדים את הדיון על-מנת שיעלה היום למליאת הכנסת.

איתן גינזבורג: האם מישהו רוצה להתייחס?

איתן גינזבורג: לא.

איתן גינזבורג: בואו נעבור להצבעה.

איתן גינזבורג: מי בעד העברת הצעת החוק לקריאה שנייה ושלישית היום לדיון במליאה?

איתן גינזבורג: ירים את ידו.

- דדון: 8 בעד.

איתן גינזבורג: 8.

איתן גינזבורג: מי נגד?

איתן גינזבורג: 2.

איתן גינזבורג: מי נמנע?

איתן גינזבורג: אין.

איתן גינזבורג: בעד ההצעה – 8

איתן גינזבורג: נמנעים – אין

איתן גינזבורג: הצעת החוק קיבלה פטור מחובת הנחה והדיון יוקדם למליאה.

בועז טופורובסקי: רביזיה.

איתן גינזבורג: בקשת הממשלה להקדים דיון בהצעת חוק לתיקון פקודת בריאות העם (נגיף הקורונה החדש - הוראות שונות) (הוראת שעה), התש"ף–2020, לפני הקריאה הראשונה.

איתן גינזבורג: מדובר בהצעת חוק שהולכת לפוג.

איתן גינזבורג: היא קיבלה כבר הארכה אחת והיא הולכת לפוג.

איתן גינזבורג: אנחנו צריכים את אישורה.

איתן גינזבורג: בואו נפנה לנציגת משרד הבריאות, עורכת הדין טלי וינר.

טל וינר שילה: שלום חברי הוועדה, אנחנו מבקשים קיצור לתקופת ההנחה - - -

איתן גינזבורג: רגע, עורכת הדין וינר.

איתן גינזבורג: חברים, אתם פה גם מכונסים וגם מדברים.

איתן גינזבורג: אז גם אסור להתכנס וגם אסור לדבר.

איתן גינזבורג: תתרווחו ותשמרו על השקט.

איתן גינזבורג: תודה.

איתן גינזבורג: בבקשה, גברתי.

טל וינר שילה: הצעת החוק שאנחנו מבקשים לקצר את תקופת ההנחה, מציעה לתקן את פקודת בריאות העם כהוראת שעה לתקופת הקורונה בכמה נושאים.

טל וינר שילה: דבר ראשון, קביעת הוראות אכיפה בעניין חובות הבידוד שקבועים כיום בצו בידוד בית, עטיית מסכה, חובת הבידוד וגם חובת הדיווח.

טל וינר שילה: עד כה, כל ההוראות הפליליות והמינהליות של זה היו קבועות בתקנות אכיפה שעתידות לפוג בסוף החודש.

טל וינר שילה: כמו כן, אנחנו רוצים גם להסדיר את הנושא של דרישת מידע לצורך חקירות אפידמיולוגיות, לרבות הסתייעות בגורמים נוספים כמו רשויות מקומיות וחיילים.

טל וינר שילה: הדבר השלישי והנוסף שהוא חשוב מאוד לאור פתיחת השמים, זה העברת מידע בין מדינות וכל ההסדרה של הנושא הזה.

איתן גינזבורג: מישהו רוצה להתייחס?

איתן גינזבורג: בבקשה, חבר הכנסת טופורובסקי.

בועז טופורובסקי: קיבלנו את הצעת החוק חצי שעה לפני הישיבה.

בועז טופורובסקי: אני באופן אישי הייתי בנהיגה ולא הספקתי לקרוא אותה, לא הספקתי לעבור עליה.

בועז טופורובסקי: עכשיו הביאו לי אותה מודפסת.

בועז טופורובסקי: אני לא יכול אפילו להתייחס לזה בצורה רצינית, אבל אני רואה כאן כל מיני הוראות כמו שינוי קנסות והחלטת פקידים בלי אישור הוועדה ועוד כל מיני דברים שהם בהגדרה מושתים על האזרחים, דברים שפוגעים באזרחים.

בועז טופורובסקי: זה משהו שלדעתי לא ראוי שנקדים בו דיון בלי שיהיה זמן לוועדה לדון בו, בלי שיהיה זמן לנו, חברי הוועדה, להסתכל ולהבין על מה אנחנו מקדים דיון, אלא רק לשמוע כאן איזושהי אמירה.

בועז טופורובסקי: אני חושב שזה גם מצטרף למה שאמרתי, כל ישיבה אני אומר כאן, גם לדוח של ממ"מ שיש לי אותו כאן.

בועז טופורובסקי: העובדה שאנחנו מקדימים דיונים בכל כך הרבה דברים בלי להניד עפעף, בלי לחשוב, בלי לתת איזשהו שיקול דעת, לדעתי זה לא לעניין.

בועז טופורובסקי: זה אפילו חמור מאוד, במיוחד שזה הקדמת דיונים על הוראות שנותנות לפקידים אפשרות להשית קנסות או – לא הספקתי לקרוא את זה – לפגוע בחופש של אזרחים.

בועז טופורובסקי: אני חושב, א', שלא ראוי שנדון בזה חצי שעה אחרי שאנחנו מקבלים את ההצעה עצמה; ב', גם לא כל-כך מהר צריך להקדים דיון במה שלא הכרחי ולא נחוץ.

בועז טופורובסקי: לכן אני מבקש להתנגד לזה.

איתן גינזבורג: תודה.

איתן גינזבורג: עוד מישהו רוצה להתייחס?

טל וינר שילה: אני רק רוצה להגיד שאין שינוי של הקנסות מהמצב היום אלא רק הסדרה במסגרת הפקודה של מה שהוסדר בתקנות שעת החירום.

איתן גינזבורג: כפי שנאמר על-ידי משרד הבריאות, החוק הזה לא משנה את מה שחל היום.

איתן גינזבורג: הוא בא לקבוע בחוק את מה שקבוע היום בתקנות.

איתן גינזבורג: מכיוון שתוקפן הולך לפוג, אנחנו צריכים להמשיך להשתמש בסעיפים האלו כי הקורונה עוד לא עברה מהעולם, לצערנו.

איתן גינזבורג: הכנסת מתבקשת לדון בחוק הזה מוקדם כדי שהחוק הזה יעבור ויוכל להיות נדון בוועדה בצורה טובה ויעילה.

איתן גינזבורג: אם לא נקדים את הדיון, זה אומר שהדיונים על החוק הזה יתחילו רק בשבוע הבא ולא יהיה לוועדה הרלוונטית זמן לדון ולאשר אותו בטווח הזמנים עד שתוקף החוק יתפוגג.

איתן גינזבורג: לכן נראה לי חשוב להקדים את הדיון להיום על מנת שלוועדת העבודה והרווחה או איזו ועדה שלא תהיה יהיה מספיק זמן כדי לדון בזה בכובד ראש ולדון בכל הסעיפים שאגב, כבר תקפים היום, אבל תוקפם הולך להסתיים בסוף החודש הזה.

איתן גינזבורג: לכן אני מציע להקדים את הדיון.

איתן גינזבורג: נעלה את ההצעה להצבעה.

איתן גינזבורג: מי בעד הקדמת הדיון, ירים את ידו.

- דדון: 11.

איתן גינזבורג: 11 בעד.

איתן גינזבורג: מי נגד?

איתן גינזבורג: אחד.

איתן גינזבורג: מי נמנע?

איתן גינזבורג: אין.

איתן גינזבורג: בעד הצעת הממשלה – 11

איתן גינזבורג: נמנעים – אין

איתן גינזבורג: הקדמת הדיון אושר.

בועז טופורובסקי: רביזיה.

איתן גינזבורג: נעבור לסעיף ו' – קביעת ועדה לדיון בתקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות), התש"ף–2020.

איתן גינזבורג: מדובר בתקנות מתוקף חוק הקורונה שעל-פי החוק אנחנו נדרשים מי ידון באותן תקנות.

איתן גינזבורג: אלה תקנות שנוגעות להגבלת והפעלת שדות תעופה וטיסות.

איתן גינזבורג: נראה לי שהוועדה המתאימה ביותר והטבעית ביותר היא ועדת הכלכלה של הכנסת.

איתן גינזבורג: אם יש מישהו שרוצה להתייחס, אז בבקשה.

בועז טופורובסקי: הגיוני.

איתן גינזבורג: אם כך, בואו נצביע.

איתן גינזבורג: מי בעד העברת התקנות לוועדת הכלכלה?

איתן גינזבורג: אלעזר, אתה רוצה לדבר?

אלעזר שטרן: כן.

אלעזר שטרן: אני בא מוועדת קורונה.

אלעזר שטרן: יש כפילויות שדנים בכל מיני ועדות על אותם נושאים.

אלעזר שטרן: אני לא יודע כמה ועדת הכלכלה כבר עמוק בתוך זה, אבל אני יודע שוועדת הקורונה עמוק בתוך זה.

איתן גינזבורג: אני רוצה לומר משהו על ועדת הקורונה כי זה נדון בהרבה מאוד ועדות.

אלעזר שטרן: זה מה שאמרתי.

איתן גינזבורג: אם תקראו טוב את סמכויות ועדת הקורונה אתם תבינו שוועדת הקורונה הוקמה על מנת להפיק לקחים מהגל הקודם, סליחה, לבדוק איך התנהלה הממשלה בגל הקודם, להפיק לקחים ולבדוק היערכות לגל הבא.

איתן גינזבורג: אלה סמכויות הוועדה.

איתן גינזבורג: היא לא הוקמה כוועדה מחוקקת שתפקידה להחליף ועדות אחרות שתפקידן הטבעי הוא לדון בכל מיני חוקים, הגם שהם עוסקים בקורונה.

איתן גינזבורג: למשל, התקנות האלה עוסקות בתעופה, אומנם בצל הקורונה, אבל עוסקות בתעופה.

איתן גינזבורג: כשהוחלט על הקמת ועדת הקורונה, זה מה שהוסכם.

אלעזר שטרן: אבל זו לא חקיקה.

איתן גינזבורג: זו חקיקה.

איתן גינזבורג: אלה תקנות.

קריאה: ומוכנות לרעידות אדמה.

איתן גינזבורג: כן.

איתן גינזבורג: ומוכנות לרעידות אדמה על פי בקשת יושבת-ראש הוועדה המיועדת.

איתן גינזבורג: היה ברור לכולם מתחילת הקמת הוועדה שהיא לא תחליף ועדות טבעיות שעוסקות בנושאים שונים, הגם שבצל הקורונה.

איתן גינזבורג: מי שביקש באופן חריג להעביר את אותן תקנות שנדונו בסוף בוועדת הקורונה היה הליכוד.

איתן גינזבורג: שאר התקנות לא עברו לקורונה, רק התקנות האלה וזה עשה את הרעש התקשורתי.

איתן גינזבורג: כל שאר התקנות שנוגעות לחוק הקורונה עברו לוועדת אחרות ואף אחד לא דיבר עליהן.

איתן גינזבורג: רק הגבלת פעילות עברה לוועדת הקורונה לבקשת הליכוד באופן חריג, לבקשת יושבת-ראש הוועדה.

איתן גינזבורג: לכן כל האמירה שוועדת הקורונה לא עוסקת בקורונה, היא הבל.

איתן גינזבורג: ועדת הקורונה צריכה לעסוק בהפקת לקחים מהגל הקודם והיערכות לגל הבא, לרבות ההיערכות לרעידות אדמה.

איתן גינזבורג: היא לא אמורה לעסוק בסיפור היום יומי של חקיקה כי זה נוגע לוועדות אחרות ואף ועדה לא הסכימה לוותר על סמכויות החקיקה שלה בתחומים השונים.

אלעזר שטרן: אמרתי דבר פשוט ואני אומר את זה עכשיו.

אלעזר שטרן: יכול להיות שוועדת הכלכלה מבינה.

אלעזר שטרן: אני אומר לך כמי שישב כמה פעמים בוועדת קורונה, אתה בקלות להכניס לשם את מה שאמרת על הפקת לקחים מהגל הראשון גם על הנושא הזה בגלל שאתה מדבר פה על תקנות תעופה.

אלעזר שטרן: בגל הראשון סגרנו את שדות התעופה ועכשיו אנחנו רוצים לראות מה הרווחנו מזה ומה הפסדנו מהסגירות האלה, כמה מאלה שנכנסו בשדות התעופה בתקנות האלה חלו, מה הם הכניסו לארץ, מה הם לא הכניסו לארץ, כמה בדיקות היו בפעם הראשונה בשדה התעוה וכמה לא בדקו וכמה היום נבדקים אם היו מקימים שם מעבדה.

אלעזר שטרן: כל מה שאמרת – ואני לא אומר לך שאני אתנגד להצעה שלך – אני חושב שצריך לעשות איזושהי סקירה איפה בתוך הוועדות של הכנסת כבר מצטברת מומחיות.

אלעזר שטרן: אנחנו מדברים על כל הוועדות של הקואליציה, בוא נגיד את האמת.

אלעזר שטרן: איפה מצטברת מומחיות, ואותה ליישם.

איתן גינזבורג: גם ועדת ביקורת דנה בנושאים האלה ובנושאים אחרים שעוסקים בקורונה.

איתן גינזבורג: זה בסדר.

אלעזר שטרן: אבל היא ועדת ביקורת.

איתן גינזבורג: בסדר.

איתן גינזבורג: אבל היא עוסקת וגם היא צוברת מומחיות.

טלי פלוסקוב: גם ועדת רווחה דנה.

טלי פלוסקוב: גם בוועדת הרווחה יודעים.

איתן גינזבורג: כל ועדה דנה.

איתן גינזבורג: כל ועדה דנה בנושאים כאלה ואחרים.

אלעזר שטרן: נכון, נכון.

איתן גינזבורג: נראה לי שהמומחיות של ועדת הכלכלה היא בתחום התעופה.

אלעזר שטרן: יכול להיות.

אלעזר שטרן: אמרתי לך, אני לא אתנגד.

איתן גינזבורג: לכן זו הצעתי.

איתן גינזבורג: בסדר.

איתן גינזבורג: מי בעד להעביר את ההצעה לוועדת הכלכלה, ירים את ידו.

איתן גינזבורג: בעד ההצעה – פה אחד

איתן גינזבורג: פה אחד.

איתן גינזבורג: פה אחד.

איתן גינזבורג: ההצעה תועבר לוועדת הכלכלה.

בועז טופורובסקי: פסיכולוגים.

איתן גינזבורג: כן.

איתן גינזבורג: הקמת ועדה משותפת לוועדת המדע והטכנולוגיה ולוועדת החוקה, חוק ומשפט לפי חוק סדר הדין הפלילי (סמכויות אכיפה – מעצרים).

איתן גינזבורג: התקבלה פנייה מהמשרד לביטחון פנים על בקשה להקמת ועדה משותפת – לפי החוק שקראתי – של ועדת חוקה וועדת מדע.

איתן גינזבורג: זו ועדה שמפקחת על כל נושא האיזוק האלקטרוני ועל פיקוח אלקטרוני על אסירים ועצירים.

איתן גינזבורג: הוועדה תהיה בת 8 חברים, 4 מכל ועדה.

איתן גינזבורג: בהתייעצות עם יושבי-ראש הוועדות אנחנו מציעים את הרכב הוועדה כדלקמן: מטעם ועדת המדע והטכנולוגיה יכהנו חברי הכנסת עינב קאבלה שתהיה גם יושבת-ראש הוועדה, יבגני סובה, משה אבוטבול וסונדוס סאלח.

איתן גינזבורג: מטעם ועדת החוקה, חוק ומשפט יכהנו חברי הכנסת יעקב אשר, אוסנת מארק, אריאל קלנר ויואב סגלוביץ'.

איתן גינזבורג: מישהו רוצה להתייחס להצעה?

איתן גינזבורג: לא.

איתן גינזבורג: אם כך, נעבור להצבעה.

איתן גינזבורג: מי בעד הקמת הוועדה המשותפת, ירים את ידו.

איתן גינזבורג: בעד ההצעה – פה אחד

איתן גינזבורג: פה אחד.

איתן גינזבורג: הוועדה אושרה.

איתן גינזבורג: << הצח >> הצעת חוק הפסיכולוגים (תיקון - איסור טיפולי המרה), התש"ף

איתן גינזבורג: -2020 << הצח >>

איתן גינזבורג: נחזור לקביעת חוק הפסיכולוגים.

איתן גינזבורג: חבר הכנסת טופורובסקי, האם אתה מבקש עדיין התייעצות סיעתית?

בועז טופורובסקי: ירדתי מההתייעצות הסיעתית.

בועז טופורובסקי: לדעתי מציעי החוק עושים טעות, אבל זה רצונם, שיהיו בריאים.

קריאה: רצונו של אדם – כבודו.

איתן גינזבורג: על פי ההצעה, אנחנו מבקשים לעביר את הצעת חוק הפסיכולוגים, שתי הצעות החוק, של חברי הכנסת הורוביץ ומיכאלי לוועדת העובדה, הרווחה והבריאות, בתקווה שהדבר יקודם במהרה ובצורה טובה ויעילה.

איתן גינזבורג: מי בעד העברת החוק לוועדת העובדה והרווחה, ירים את ידו.

- דדון: 6 בעד.

איתן גינזבורג: 6.

איתן גינזבורג: מי נגד? 2.

איתן גינזבורג: מי נמנע?

איתן גינזבורג: בעד ההצעה – 6

איתן גינזבורג: נמנעים – אין

איתן גינזבורג: הצעת החוק תועבר לדיון בוועדת העבודה והרווחה.

איתן גינזבורג: תם סדר-היום.

איתן גינזבורג: אני מודה לכל החברים.

איתן גינזבורג: הרביזיה תידון בשעה 11:55.